१४फागुनमा नेपालगञ्जबाट जुम्ला उडेको एयर काष्ठमण्डपको विमान चिलखाया, कालीकोटमा दुर्घटनामा पर्‍यो। नौ यात्रु बचे पनि पाइलट र को–पाइलटको मृत्यु भयो। त्यही दिन संस्कृति, पर्यटन तथा नागरिक उड्डयन मन्त्रालयले पूर्व सचिव यज्ञप्रसाद गौतमको अध्यक्षतामा चार सदस्यीय दुर्घटना जाँच आयोग गठन गर्‍यो। सैनिक हवाई महानिर्देशनालयका प्रमुख सेनानी रवीन्द्रकुमार श्रेष्ठ र गोमा एयरका वरिष्ठ इञ्जिनियर आरके सिंह सदस्य तथा मन्त्रालयका सीडीई (चीफ डिपार्टमेन्ट इन्जिनियर) हरिबहादुर खड्का सदस्य सचिव रहेको आयोगलाई प्रतिवेदन पेश गर्न ६० दिनको म्याद दिइएको छ।
